CELEX: 62008TJ0183
Közösségi védjegy
Felszólalási eljárás
A jello SCHUHPARK közösségi ábrás és szóvédjegy bejelentése
Schuhpark korábbi nemzeti szóvédjegy
Viszonylagos kizáró ok
A korábbi védjegy használatának bizonyítéka
A 40/94/EK rendelet 43. cikkének (2) bekezdése

Az OHIM negyedik fellebbezési tanácsának a Schuhpark Fascies GmbH és a Leder & Schuh AG közötti felszólalási eljárásra vonatkozó,
2008. március 13‑i határozata (R 1560/2006‑4. sz. ügy) ellen benyújtott kereset.
Az ügy adatai
A közösségi védjegy bejelentője:
Leder & Schuh AG
Az érintett közösségi védjegy:
A „jello SCHUHPARK” ábrás és szóvédjegy az 1., 3., 9., 14., 16., 18., 21., 24–26. és a 28. osztályba tartozó áruk tekintetében
(1269372. sz. védjegybejelentés).
A felszólalási eljárásban hivatkozott védjegy vagy megjelölés jogosultja:
Schuhpark Fascies GmbH
A felszólalási eljárásban hivatkozott védjegy vagy megjelölés:
A német „Schuhpark” szóvédjegy a 25. osztályba tartozó áruk vonatkozásában, amely esetben a felszólalás a 18., 21., 25. és
26. osztály tekintetében történő lajstromozás ellen irányul.
A felszólalási osztály határozata:
A felszólalási osztály részben helyt adott a felszólalásnak és részben elutasította a lajstromozás iránti kérelmet.
A fellebbezési tanács határozata:
A fellebbezési tanács a megtámadott határozatot hatályon kívül helyezte, és a felszólalást elutasította.
Rendelkező rész
1)         Az Elsőfokú Bíróság a keresetet elutasítja.
2)         Az Elsőfokú Bíróság a Schuhpark Fascies GmbH‑t kötelezi a költségek viselésére.